**Лабораториялық тәжірибелер.**

**Мақсаты** – студенттердің лекция және семинар сабақтарынан алған білімдерін тәжірибеде тексеру және психикалық процесстерді зерттеу дағдыларын жетілдіру.

Лабораториялық тәжірибелер демонстрациялық жұмыс болғандықтан, студенттер эксперименттi өз беттерiмен жүргiзу формасында өтедi. Бiрiншi жағдайда оқытушының өзi студенттi зерттелушi етiп алып тәжiрибенi жүргiзедi, екiншi жағдайда оқытушы тек тәжiрибенi өткiзу құрылымын түсiндiредi де студенттердiң өз бетінше өткiзуiн бағалайды. Топ студенттерiн 3-4 адамнан тұратын кiшi топтарға бөлiп, оның iшiнен зерттеушiнi және хаттамашыны таңдап алуы қажет.

№ 1-тәжiрибе.

***Тақырыбы:***  **Терi түйсiгi және сезгiштiктiң сипаттамасы**.

**Мақсаты:** Адамның таным әрекетiндегi түйсiктiң ролiн ашып көрсету.

**Көрнекi құралдар:** Кiшiгiрiм заттардың жиынтығы.

**Барысы:** Зерттеушi зерттелінушiге басын терiс қаратып тұруды немесе көзін жұмып тұруды ұсынады да, қолына қандай да бiр кiшiгiрiм затты, мысалы, кiлттi не резинканы әуелi саусақтың бөлiктерiне тигiзiп отырады. Әр кезде зерттелушiден «Мына зат туралы не айта аласың?» - деп сұрап отыру қажет. Мүмкіндігінше бұл қандай зат екендігін (не зат екендігін емес) сипаттауға тырысады. Зерттелінушiнiң жауабын бүкiл топ жазып отырады. Одан соң барлық варианттағы тәжiрибенiң нәтижесi талданады.

Студенттер мынадай қорытынды жасайды: зерттелінушiде жеке терi түйсiктерi туындайды. Бұл терi түйсiктерi заттарды не екендігін танымайды /ажырата алмайды/, ол тек сол заттың жеке қасиеттерiн ғана бейнелейдi /»жеңiл сияқты», «ол жұмсақ», «суық», «темiр», т.б/

Тәжірибе бойынша пысықтау сұрақтары:

*1. Зерттелінушiде түйсiктiң қай түрi туындады?*

2*. Терi түйсiктерi арқылы заттың қандай қасиеттерiн студент түйсiне алады?*